Nóg wagte geskiet in transitoroof in Jhb | Netwerk24
05 Mei 2018 12:49
Twee sekerheidswagte is geskiet nadat 'n geldwa Saterdagoggend in die noorde van Johannesburg beroof is.
Die twee wagte het op die toneel gelê toe paramedici kort voor 09:00 op die toneel in Cosmo City, noord van Johannesburg aankom.
Een van die wagte het 'n skietwond aan sy voet gehad. Die ander het 'n skietwond aan sy bors gehad en moes aan lewensreddingsmasjiene gekoppel word, het Werner Vermaak, woordvoerder van ER24, gesê.
Die polisie, die Johannesburgse metropolisie en verskeie sekerheidsdienste was ook gou op die toneel.